CELEX: 
Language: ro
Date: 2017-11-15 00:00:00
Title: REGULAMENTUL DELEGAT (UE) …/… AL COMISIEI de modificare a Regulamentului delegat (UE) 2016/1238 al Comisiei în ceea ce privește cerințele privind compoziția și caracteristicile calitative pentru laptele și produsele lactate eligibile pentru intervenție publică și ajutoarele pentru depozitarea privată

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Reforma din 2013 a politicii agricole comune (denumită în continuare „PAC”) a confirmat că sistemul de intervenție publică și ajutoare pentru depozitarea privată ar trebui să continue, acestea fiind două dintre principalele măsuri de piață ale PAC prevăzute de Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole (denumit în continuare „Regulamentul privind OCP”).
            
            
               O serie de metode de analiză stabilite în Regulamentul (CE) nr. 273/2008 al Comisiei nu au fost actualizate din 2008 și trebuie revizuite în ceea ce privește, în special, atât precizia metodelor, cât și sarcina administrativă și costurile care sunt acceptabile pentru statul membru și pentru operatori. Așadar, Regulamentul privind metodele de analiză pentru intervenția publică și pentru depozitarea privată trebuie abrogat și înlocuit cu norme simplificate armonizate cu dispozițiile Tratatului de la Lisabona și cu competențele corespunzătoare acordate conținute în actele de bază relevante. De asemenea, în cadrul noii structuri a legislației secundare, regulamentele separate actuale care vizează metodele de analiză pentru produse în cadrul intervenției publice și al ajutoarelor pentru depozitarea privată sunt integrate în actele delegate și de punere în aplicare orizontale care privesc măsurile sus-menționate.
            
            
               În vederea armonizării, s-au prevăzut o verificare cuprinzătoare a metodelor pentru a se garanta că a fost realizat un control al calității produselor lactate achiziționate în cadrul intervenției publice sau eligibile pentru ajutoare destinate depozitării private, precum și o simplificare a dispozițiilor relevante ale regulamentelor Comisiei.
            
            
               Datorită mai multor ameliorări tehnice ale metodologiei analitice, ar trebui revizuite cerințele privind compoziția și caracteristicile calitative ale anumitor produse lactate în ceea ce privește intervenția publică și ajutoarele pentru depozitarea privată. În același timp, s-a ținut mai mult seama de normele Uniunii referitoare la cerințele în materie de igienă privind produsele lactate. Prin urmare, trebuie actualizați parametrii calitativi pentru achiziția din cadrul intervenției publice și pentru depozitarea privată a produselor lactate. Acest lucru se realizează prin intermediul prezentului regulament delegat și printr-un regulament de punere în aplicare paralel. Cu scopul de a se asigura consecvența, coerența legislativă, securitatea și pentru a nu se crea astfel o lacună, regulamentul delegat ar trebui aprobat și aplicat începând de la aceeași dată ca și regulamentul de punere în aplicare.
            
            
               2.CONSULTĂRI ÎNAINTEA ADOPTĂRII ACTULUI
            
            
               În perioada noiembrie 2016-iulie 2017, în cadrul reuniunilor Grupului de experți privind OCP, Comisia a discutat proiectele de act delegat și de act de punere în aplicare cu experții desemnați de statele membre și a luat act de opiniile și pozițiile exprimate pe parcursul acestor consultări.
            
            
               Proiectele de regulament delegat și de regulament de punere în aplicare au fost puse la dispoziția publicului spre consultare în cadrul portalului pentru o mai bună legiferare pe parcursul unei perioade de patru săptămâni, între 8 septembrie și 6 octombrie 2017. În total sa primit câte o contribuție pentru fiecare proiect. 
            
            
               Experții Parlamentului European au fost informați în privința tuturor discuțiilor menționate și au fost invitați la toate reuniunile.
            
            
               3.ELEMENTELE JURIDICE ALE ACTULUI DELEGAT
            
            
               Actul delegat modifică Regulamentul delegat (UE) 2016/1238 în ceea ce privește condițiile de eligibilitate a produselor pentru schemele care țin seama de natura diferită a produselor și, în special, cerințele în materie de analiză privind laptele și produsele lactate.
            
            
               Pentru a se asigura verificări armonizate, trebuie să se stabilească limite cu privire la parametrii necesari. În consecință, regulamentul delegat orizontal privind intervenția publică trebuie actualizat pentru a fi în concordanță cu noile norme de punere în aplicare.
            
            
               REGULAMENTUL DELEGAT (UE) …/… AL COMISIEI
            
            
               din 15.11.2017
            
            
               de modificare a Regulamentului delegat (UE) 2016/1238 al Comisiei în ceea ce privește cerințele privind compoziția și caracteristicile calitative pentru laptele și produsele lactate eligibile pentru intervenție publică și ajutoarele pentru depozitarea privată 
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului
                  1
               , în special articolul 19 alineatul (1) litera (a),
            
         
         
            
               întrucât:
            
            
               (1)Regulamentul delegat (UE) 2016/1238 al Comisiei
                  2
                stabilește cerințele privind compoziția și caracteristicile calitative pentru laptele și produselor lactate eligibile pentru intervenție publică și ajutoare pentru depozitarea privată.
            
            
               (2)Datorită ameliorărilor tehnice ale metodologiei utilizate în ceea ce privește analiza și evaluarea calitativă a laptelui și produselor lactate și în scopul de a armoniza normele existente ale Uniunii referitoare la cerințele în materie de igienă, este necesar să se revizuiască și să se actualizeze parametrii cerințelor privind compoziția și ai caracteristicilor calitative ale anumitor produse lactate eligibile pentru intervenție publică și pentru ajutoare pentru depozitarea privată. 
            
            
               (3)Prin urmare, anexele IV și V la Regulamentul delegat (UE) 2016/1238 al Comisiei ar trebui modificate în consecință, 
            
            
               ADOPTĂ PREZENTUL REGULAMENT:
            
            
               Articolul 1
            
            
               Anexele la Regulamentul delegat (UE) 2016/1238 se modifică după cum urmează:
            
            
               (a) Partea II din anexa IV se înlocuiește cu textul din anexa I la prezentul regulament. 
            
            
               (b) Partea II din anexa V se înlocuiește cu textul din anexa II la prezentul regulament. 
            
            
               Articolul 2
            
            
               Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 15.11.2017
            
            
               
                     Pentru Comisie
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  
                        JO L 347, 20.12.2013, p. 671. 
               
               
                  
                     (2)
                  
                        Regulamentul delegat (UE) 2016/1238 al Comisiei din 18 mai 2016 de completare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutoarele pentru depozitarea privată (JO L 206, 30.7.2016, p. 15).
               
            
      
    ---documentbreak--- 
      
         
         
            
               ANEXA I
            
            
               „PARTEA II 
            
            
               Cerințe privind compoziția și caracteristici calitative
            
            
               Untul este o emulsie solidă, în principal de tip apă în ulei, care prezintă următoarele caracteristici privind compoziția și calitatea:
            
            
                     
                        Parametri
                     
                  
                  
                     
                        Caracteristici legate de calitate și conținut
                     
                  
               
                     
                        Grăsime
                     
                  
                  
                     
                        minimum 82 %
                     
                  
               
                     
                        Apă
                     
                  
                  
                     
                        maximum 16 %
                     
                  
               
                     
                        Substanțe solide fără grăsimi
                     
                  
                  
                     
                        maximum 2 %
                     
                  
               
                     
                        Acizi grași
                     
                  
                  
                     
                        maximum 1,2 mmol/100 g grăsimi
                     
                  
               
                     
                        Indice de peroxid
                     
                  
                  
                     
                        maximum 0,3 meq oxigen/1 000 g grăsimi
                     
                  
               
                     
                        Grăsimi care nu provin din lapte
                     
                  
                  
                     
                        nedetectabile prin analiza trigliceridică
                     
                  
               
                     
                        Caracteristici senzoriale
                     
                  
                  
                     
                        cel puțin patru din cinci puncte pentru aspect, gust și consistență
                     
                  
               
               ”
               
            
               ANEXA II
            
            
               „PARTEA II
            
            
               Cerințe privind compoziția și caracteristici calitative 
            
            
                     
                        Parametri
                     
                  
                  
                     
                        Caracteristici legate de calitate și conținut
                     
                  
               
                     
                        Proteine 
                     
                  
                  
                     
                        minimum 34,0 % din substanța uscată fără grăsimi
                     
                  
               
                     
                        Grăsime 
                     
                  
                  
                     
                        maximum 1,00 %
                     
                  
               
                     
                        Apă 
                     
                  
                  
                     
                        maximum 3,5 %
                     
                  
               
                     
                        Aciditate titrabilă în ml de soluție decinormală de hidroxid de sodiu
                     
                  
                  
                     
                        maximum 19,5 ml
                     
                  
               
                     
                        Lactați 
                     
                  
                  
                     
                        maximum 150 mg/100 g
                     
                  
               
                     
                        Testul fosfatazei
                     
                  
                  
                     
                        negativ, adică nu mai mult de 350 mU de activitate fosfatazică per litru de lapte reconstituit
                     
                  
               
                     
                        Index de insolubilitate
                     
                  
                  
                     
                        maximum 0,5 ml (24 °C)
                     
                  
               
                     
                        Particule arse 
                     
                  
                  
                     
                        maximum 15,0 mg, respectiv minimum disc B
                     
                  
               
                     
                        Microorganisme 
                     
                  
                  
                     
                        maximum 40 000 per gram
                     
                  
               
                     
                        Zară (1) 
                     
                  
                  
                     
                        lipsă (2)
                     
                  
               
                     
                        Zer închegat (3) 
                     
                  
                  
                     
                        lipsă
                     
                  
               
                     
                        Zer acid (3) 
                     
                  
                  
                     
                        lipsă (4) sau maximum 150 mg/100 g (5)
                     
                  
               
                     
                        Gust și miros
                     
                  
                  
                     
                        curat
                     
                  
               
                     
                        Aspect
                     
                  
                  
                     
                        culoare albă sau ușor gălbuie, fără impurități și particule colorate
                     
                  
               
               (1) „Zara” este produsul secundar al producției de unt care se obține după baterea smântânii și separarea grăsimilor solide.
            
            
               (2) Absența zarei poate fi stabilită fie printr-o inspecție la fața locului a unității de producție efectuată inopinat cel puțin o dată pe săptămână, fie printr-o analiză de laborator a produsului final care indică o valoare maximă de 69,31 mg dipalmitoil fosfatidiletanolamină PEDP per 100 g.
            
            
               (3) „Zerul” este produsul secundar al producției de brânză sau de cazeină obținut prin acțiunea acizilor, prin închegare și/sau procese chimico-fizice.
            
            
               (4) atunci când se efectuează inspecții la fața locului.
            
            
               (5) atunci când se aplică ISO 8069 ”